Huishulpe kan dalk binnekort eisArgieffoto Huishulpe sal moontlik binnekort van die vergoedingsfonds kan eis indien hulle ŉ besering aan diens opdoen. Ian Ollis, DA-LP, het Maandag dié aankondiging deur Mildred Oliphant, minister van arbeid, verwelkom. Oliphant het gesê die bal is aan die rol dat huishulpe deur die Wet op Vergoeding vir Beroepsbeserings en -siektes gedek word. Sy het Saterdag tydens haar aankondiging gesê publieke verhore sal gehou word rakende die hersiening van die wet. Die Wet op Werkloosheidsversekering, wat die verlenging van swangerskapvoordele en die eisperiode insluit, word ook hersien. Oliphant het gesê die voordele sal van toepassing wees op alle Suid-Afrikaanse huishulpe en wettige buitelandse burgers wat plaaslik werk.